**Likumprojekta**

**„Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts sagatavots atbilstoši Latvijas Republikas Ministru Kabineta 2014.gada 16.septembra sēdes protokola Nr.49 64.§ “Informatīvais ziņojums "Par priekšlikumiem noziedzīgi iegūtu līdzekļu legalizācijas un terorisma finansēšanas risku novērtēšanas institucionālajam modelim”” 8. punktā dotajam uzdevumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Latvijas Republikas Ministru kabineta 2014.gada 16.septembra sēdes protokollēmuma (prot. Nr.49 64.§) „Informatīvais ziņojums "Par priekšlikumiem noziedzīgi iegūtu līdzekļu legalizācijas un terorisma finansēšanas risku novērtēšanas institucionālajam modelim”” (turpmāk – Protokollēmums) 8.punktu Finanšu ministrijai tika uzdots izstrādāt un noteiktajā kārtībā Ministru kabinetā iesniegt izskatīšanai likumprojektu “Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā" (turpmāk – Likumprojekts), papildinot Noziedzīgi iegūtu līdzekļu legalizācijas un terorisma finansēšanas novēršanas likuma (turpmāk – Likums) 51.panta pirmo daļu ar 14. punktu šādā redakcijā: "14) analizēt noziedzīgi iegūtu līdzekļu legalizācijas un terorisma finansēšanas novēršanas regulējošos normatīvos aktus, sagatavot priekšlikumus normatīvo aktu pilnveidošanai, organizēt un veikt noziedzīgi iegūtu līdzekļu legalizācijas un terorisma finansēšanas risku novērtēšanu, kā arī izstrādāt priekšlikumus šo risku līmeņa mazināšanai" un papildināt 51.panta otro daļu ar 8. punktu šādā redakcijā: "8) pieprasīt un saņemt informāciju, kas nepieciešama noziedzīgi iegūtu līdzekļu legalizācijas un terorisma finansēšanas risku novērtēšanai". Lai izpildītu minēto uzdevumu, Finanšu ministrija uzsāka Likumprojekta izstrādi, kuras laikā tika secināts, ka Protokollēmumā norādītā Likuma 51.panta otrās daļas 8.punkta redakcija nav pilnīga, jo nav skaidri norādīts to subjektu loks, kam Noziedzīgi iegūtu līdzekļu legalizācijas novēršanas dienests (turpmāk – Kontroles dienests) ir tiesīgs pieprasīt informāciju risku izvērtēšanai.Ņemot vērā iepriekš minēto Finanšu ministrija ir sagatavojusi precizētu Likuma 51.panta otrās daļas 8.punkta redakciju, kas paredz: "8) pieprasīt un saņemt informāciju, kas nepieciešama noziedzīgi iegūtu līdzekļu legalizācijas un terorisma finansēšanas risku novērtēšanai no šā likuma 3.pantā norādītajiem subjektiem un 45.pantā minētajām institūcijām.”Grozījumu Likuma 51.panta pirmajā un otrajā daļā nepieciešamība pamatota ar turpmāk minēto. Eiropas Savienības finanšu izlūkošanas vienību projektu centra *FIU.NET Bureau* 2013. gada pētījumā par Eiropas Savienības valstu finanšu izlūkošanas vienības (turpmāk - FIV) ieguldījumu nacionālo risku novērtēšanas procesā atbildes sniedza 18 valstis. No šīm 18 valstīm tikai 14 valstīm (tostarp Latvijai) 2013. gadā jau bija veikts noziedzīgi iegūtu līdzekļu legalizācijas un terorisma finansēšanas novēršanas (turpmāk - NILLTFN) risku novērtējums. Visu šo 14 dalībvalstu risku novērtējumu izstrādē bija piedalījušās finanšu izlūkošanas vienības (tostarp Latvija), no tām 55% bija izmantojušas pašu izstrādātas metodes, kas vairumā gadījumu bija balstītas vai kombinētas ar citu valstu vai organizāciju izstrādātām metodēm vai *„The FATF Recommendations”*(turpmāk – *FATF)* vadlīnijām (tostarp Latvija). Jautājumā par ekspertīzes līmeni, kādā finanšu izlūkošanas vienības ir bijušas iesaistītas risku novērtēšanā, konstatēts, ka no 14 valstīm 13 FIV sniegušas vismaz statistiskos datus, bet 12 FIV veikušas arī stratēģisko un/vai operacionālo analīzi. Ir zināms pamats domāt, ka 10 dalībvalstis, kuras neatsaucās uz aicinājumu piedalīties pētījumā, nav veikušas NILLTFN risku novērtējumu. No minētā pētījuma var konstatēt, ka ES vismaz 12 dalībvalstīs vadošā loma NILLTFN risku novērtēšanā ir bijusi FIV.2012. gada *FATF* 29. rekomendācija nosaka finanšu izlūkošanas vienībām bez operacionālās analīzes (finanšu līdzekļu, personu, to saistību analīze, līdzekļu izsekošana, to saistība ar predikatīvajiem noziegumiem utt.) veikt arī stratēģisko analīzi (NILLTFN metožu un tendenču identificēšana, kas izmantojama, lai noteiktu NILLTFN draudus vai sistēmas vājās vietas un, lai palīdzētu noteikt NILLTFN novēršanas mērķus, veidot politiku, utt.). Minētā 29. rekomendācija Kontroles dienestam ir jāizpilda neatkarīgi no tā, vai Kontroles dienestam tiks uzlikts pienākums veikt arī NILLTFN risku novērtēšanu. Līdz ar to, ja par risku novērtēšanu atbildīgo institūciju noteiktu citu institūciju, nevis Kontroles dienestu, varētu notikt daļēja funkciju pārklāšanās.Ņemot vērā gan to, ka līdz 2013. gada vidum Eiropas Savienībā vadošā loma NILLTFN risku novērtēšanā ir bijusi finanšu izlūkošanas vienībām, gan to, ka Kontroles dienests jau šobrīd faktiski veic stratēģiskās analīzes funkcijas, t.i. informācijas par noziedzīgi iegūtu līdzekļu legalizācijas metodēm, tendencēm un dažādu nozaru likuma subjektu ziņošanas trūkumiem sistemātisku uzskaiti, apkopošanu un analīzi, vāc statistisko informāciju, kas valstij jāiesniedz, gatavojoties *MONEYVAL* ekspertu pārbaudēm, ir jau ieguvis pieredzi NILLTFN riska novērtēšanā, turklāt dienesta rīcībā ir informācija, kas ir (citām iestādēm) neizpaužamas ziņas, līdz ar to par atbildīgo institūciju NILLTFN risku novērtēšanai ir noteikts Kontroles dienests.Šobrīd Likumā netiek regulēts jautājums par Kontroles dienesta pilnvarojumu saistībā ar NILLTFN risku novērtēšanu. Piedāvātajā Likumprojektā, lai noteiktu Kontroles dienesta pilnvarojumu saistībā ar NILLTFN risku novērtēšanu, Likumā tiek papildināts Kontroles dienesta tiesību un pienākumu apjoms.Likuma 51.panta pirmā daļa tiek papildināta ar 14.punktu, kas paredz Kontroles dienesta pienākumu analizēt noziedzīgi iegūtu līdzekļu legalizācijas un terorisma finansēšanas novēršanas regulējošos normatīvos aktus, sagatavot priekšlikumus normatīvo aktu pilnveidošanai, organizēt un veikt noziedzīgi iegūtu līdzekļu legalizācijas un terorisma finansēšanas risku novērtēšanu, kā arī izstrādāt priekšlikumus šo risku līmeņa mazināšanai.Likuma 51.panta otrā daļa tiek papildināta ar 8.punktu, kas paredz Kontroles dienesta tiesību pieprasīt un saņemt informāciju, kas nepieciešama noziedzīgi iegūtu līdzekļu legalizācijas un terorisma finansēšanas risku novērtēšanai no Likuma 3.pantā norādītajiem subjektiem un 45.pantā minētajām institūcijām.Esošā Likuma 43. panta otrā daļa paredz kredītiestādēm un finanšu iestādēm pienākumu ziņot Kontroles dienestam par darījuma attiecību izbeigšanu ar klientu arī tajos gadījumos, kad nav aizdomu par noziedzīgi iegūtu līdzekļu legalizāciju vai terorisma finansēšanu, kas uzskatāms par nelietderīgu slogu gan kredītiestādēm un finanšu iestādēm, gan Kontroles dienestam.Šīs ziņošanas rezultātā Kontroles dienestā nonāk ziņojumi, kas satur informāciju tikai par konta slēgšanu. Tos nav iespējams izmantot Likuma 50. panta pirmajā daļā noteiktajam Kontroles dienesta mērķim - novērst noziedzīgi iegūtu līdzekļu legalizāciju un terorisma finansēšanu. Šādu ziņojumu sniegšanas nepieciešamība palielina kopējo ziņojumu skaitu un rada efektivitātes procenta kritumu.Ievērojot to, ka Kontroles dienesta pienākumos ietilpst neparastu un aizdomīgu darījumu kontrole, nevis kredītiestāžu vai finanšu iestāžu un to klientu darījuma attiecību izbeigšanas kontrole, nepieciešams veikt atbilstošus grozījumus Likuma 43. panta otrajā daļā.Likumprojekts paredz Likuma 43.panta otrajā daļā ietvert regulējumu, kas nosaka, kā kredītiestādēm vai finanšu iestādēm jārīkojas gadījumos, kad slēdzot kontu tiek konstatētas aizdomas par noziedzīgi iegūtu līdzekļu legalizāciju vai terorisma finansēšanu, kas ir atbilstoša Likuma 30. un 32.pantā paredzētajai kārtībai, kā arī novērsīs nepieciešamību ziņot par darījumu attiecību izbeigšanu situācijās, kad nepastāv aizdomas par noziedzīgi iegūtu līdzekļu legalizāciju vai terorisma finansēšanu.   Tāpat Likumprojekts paredz precīzāku regulējumu rīcībai situācijās, kad klientam nav iespējas piekļūt saviem līdzekļiem, izbeidzot darījuma attiecības ar kredītiestādi vai finanšu iestādi, neskatoties uz to, ka nepastāv aizdomas par noziedzīgi iegūtu līdzekļu legalizāciju vai terorisma finansēšanu, un klientam nav iespējas vai klients nevēlas atvērt norēķina kontu citā kredītiestādē vai finanšu iestādē. Tādējādi likumprojekts veicina klientu tiesību aizsardzību. |
| 3. | Projekta izstrādē iesaistītās institūcijas | Par likumprojekta izstrādi atbildīgā institūcija ir Finanšu ministrija.Likumprojekts izstrādāts konsultējoties ar Kontroles dienestu, Finanšu un kapitāla tirgus komisiju un Latvijas Komercbanku asociāciju.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kontroles dienests, Likuma subjekti un Likuma 45.pantā norādītās institūcijas, uz kurām attieksies informācijas sniegšanas pienākumus, kredītiestādes, finanšu iestādes un to klienti.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nodrošinās pilnīgāku valsts politikas īstenošanu attiecībā uz noziedzīgi iegūtu līdzekļu legalizācijas un terorisma finansēšanas risku novēršanu. Līdz ar likumprojekta apstiprināšanu Kontroles dienesta pienākums būs analizēt noziedzīgi iegūtu līdzekļu legalizācijas un terorisma finansēšanas novēršanas regulējošos normatīvos aktus, sagatavot priekšlikumus normatīvo aktu pilnveidošanai, organizēt un veikt noziedzīgi iegūtu līdzekļu legalizācijas un terorisma finansēšanas risku novērtēšanu, kā arī izstrādāt priekšlikumus šo risku līmeņa mazināšanai.Kontroles dienesta tiesība būs pieprasīt un saņemt informāciju, kas nepieciešama noziedzīgi iegūtu līdzekļu legalizācijas un terorisma finansēšanas risku novērtēšanai no Likuma 3.pantā norādītajiem subjektiem un 45.pantā minētajām institūcijām.Kredītiestādēm un finanšu iestādēm nebūs nepieciešams sniegt ziņojumus Kontroles dienestam par kontu slēgšanu, kas uzskatāmi par tehniska rakstura ziņojumiem un nav izmantojami Kontroles dienesta funkciju veikšanai, līdz ar to nav uzskatāmi par lietderīgiem. Likumprojekts paredz precizēt regulējumu kredītiestāžu vai finanšu iestāžu rīcībai, gadījumos, kad tiek izbeigtas darījuma attiecības ar klientu, veicinot to tiesību ievērošanu. |
| 3. | Administratīvo izmaksu monetārs novērtējums | Ņemot vērā, ka risku analīzes procesu būs iespējams uzsākt tikai pēc Likumprojekta spēkā stāšanās, šobrīd nav iespējams precīzi noteikt pieprasāmās informācijas apjomu un tās veidus, līdz ar to administratīvo izmaksu monetāro novērtējumu šobrīd nav iespējams noteikt vai prognozēt. |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  95275 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  95275 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  95275 | 0 | 46045 |  8878 | 8878 |
| 2.1. valsts pamatbudžets |  95275 |  0 | 46045 |  8878 | 8878 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: | 0 |  0 |  - 46045 |  -8878 | -8878 |
| 3.1. valsts pamatbudžets |  0 |  0 |  - 46045 |  -8878 | -8878 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  0 |  0 | 0 | 0 |
|   |   |   |   |
|   |   |   |   |
| 5. Precizēta finansiālā ietekme: | 0 |  0 | -46045 |  -8878 | -8878 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Detalizēti izdevumu aprēķini pievienoti pielikumā |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbilstoši Ministru kabineta 2014.gada 10.novembra sēdes protokola Nr.61 28.§ “Informatīvais ziņojums "Par ministriju iesniegtajiem priekšlikumiem likumā "Par vidēja termiņa budžeta ietvaru 2014., 2015. un 2016.gadam" 2015.gadam un turpmākajiem gadiem paredzētajam finansējumam jauno politikas iniciatīvu īstenošanai un citu ministriju iesniegto pasākumu, kas pozitīvi ietekmē fiskālās telpas apjomu, izdevumu izvērtējums"” 28.punktā noteiktajam tika atbalstīts Ģenerālprokuratūras priekšlikums par līdzekļu pārdali starp budžeta programmām, samazinot likumā “Par vidēja termiņa budžeta ietvaru 2014., 2015. un 2016.gadam” paredzētos izdevumus jaunajai politikas iniciatīvai “Prokuratūras apsaimniekošanā un lietošanā nodoto nekustamo īpašumu nomas maksa” budžeta programmā 01.00.00 “Prokuratūras iestāžu uzturēšana” 2015.gadam un turpmākajiem gadiem par 95275 EUR katru gadu (izdevumi precēm un pakalpojumiem) un attiecīgi palielinot izdevumus budžeta programmā 02.00.00 “Noziedzīgi iegūtu līdzekļu legalizācijas novēršana” (izdevumi atlīdzībai 43764 EUR, tai skaitā atalgojumam 35410 EUR, izdevumi precēm un pakalpojumiem 42151 EUR un izdevumi pamatkapitāla veidošanai 9360 EUR), lai nodrošinātu Kontroles dienesta kapacitātes stiprināšanu saistībā ar jaunu funkciju izpildi noziedzīgi iegūtu līdzekļu legalizācijas un terorisma finansēšanas risku novēršanā. Jautājumu par Ģenerālprokuratūrai (Kontroles dienestam) papildu nepieciešamo finansējumu 2016.gadam 46045 EUR apmērā, 2017. un turpmāk ik gadu 8878 EUR apmērā, izskatīt Ministru kabinetā likumprojekta “Par valsts budžetu 2016. gadam” un likumprojekta “Par vidēja termiņa budžeta ietvaru 2016., 2017. un 2018. gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | *Projekts šo jomu neskar.* |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | *Projekts šo jomu neskar.* |
| 2. | Citas starptautiskās saistības | Likumprojekts izstrādāts, lai nodrošinātu atbilstību 2012.gada 16.februāra The Financial Action Task Force (FATF) izstrādātiem starptautiskiem standartiem cīņai ar noziedzīgi iegūtu līdzekļu legalizāciju, kā arī terorismu un proliferāciju. |
| 3. | Cita informācija | Nav.  |

|  |
| --- |
| 1. tabula Tiesību akta projekta atbilstība ES tiesību aktiem |
|  | Projekts šo jomu neskar. |

|  |
| --- |
| 2. tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta izstrāde notika konsultējoties ar Kontroles dienestu, Finanšu un kapitāla tirgus komisiju un Latvijas Komercbanku asociāciju. |
| 2. | Sabiedrības līdzdalība projekta izstrādē | Notikušas iepriekšējā punktā minētās konsultācijas. |
| 3. | Sabiedrības līdzdalības rezultāti | Izstrādājot likumprojektu, tika ņemti vērā Kontroles dienesta, Finanšu un kapitāla tirgus komisijas un Latvijas Komercbanku asociācijas ieteikumi un iebildumi.Uzziņa par likumprojektu tika publicēta Finanšu ministrijas mājas lapā, sadaļā “Sabiedrības līdzdalība”.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildi nodrošinās Kontroles dienests un kredītiestādes un finanšu iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiesību akta projekta apstiprināšanas rezultātā Kontroles dienesta pienākumi paplašinās paredzot, ka Kontroles dienesta pienākumos ietilps arī analizēt noziedzīgi iegūtu līdzekļu legalizācijas un terorisma finansēšanas novēršanas regulējošos normatīvos aktus, sagatavot priekšlikumus normatīvo aktu pilnveidošanai, organizēt un veikt noziedzīgi iegūtu līdzekļu legalizācijas un terorisma finansēšanas risku novērtēšanu, kā arī izstrādāt priekšlikumus šo risku līmeņa mazināšanai.Kontroles dienesta tiesības paplašinās, paredzot tiesības pieprasīt un saņemt informāciju, kas nepieciešama noziedzīgi iegūtu līdzekļu legalizācijas un terorisma finansēšanas risku novērtēšanai no Likuma 3.pantā norādītajiem subjektiem un 45.pantā minētajām institūcijām.Kredītiestādēm un finanšu iestādēm nebūs nepieciešams sniegt Kontroles dienestā ziņojumus, kas nav izmantojami Kontroles dienesta funkciju veikšanai. Tiks veicinātas kredītiestāžu vai finanšu iestāžu klientu tiesību ievērošana, kā arī tiks precizēta kredītiestāžu vai finanšu iestāžu rīcība, izbeidzot darījumu attiecības ar klientu.  |
| 3. | Cita informācija | Nav |

Finanšu ministrs

 J.Reirs

20.02.2015. 9:35

2177

I. Repše

67095490, inta.repse@fm.gov.lv